Haleuba nakeuh saboh peunula nyang ôn ngön aneukjih geungui keu ubat. Kayêm cit aneuk haleuba geungui keu dabeuëh maguën kuwah kari. Haleuba le jitimoh di Asia Tunong, Afrika ngon Amérika Tunong. Peunula nyoë geuyakin phôn that nèjih di nanggroë Arab. Nan haleuba jiteuka nibak bahsa Arab hilbeh (حلبة). Nanggroë nyang paléng le hasé haleuba nakeuh India. Sidumna 80% haleuba nyang jimeukat di dônya jiteuka nibak nanggroë Rajashtan. La'én nibak nyan haleuba jiteuka nibak nanggroë Argentina, Meusé, Peurancih, Seupanyo, Turuki, Maghribi ngön Cina.